text: Snart klar til at kurere P-syge
  30 september 2010 kl. 14.03
  En af de værste sygdomme på sygehuset i Vejle er P-syge. Men om halvanden uge er sygehuset klar til at kurere p-sygen. Det nye P-hus med over 600 pladser i brug den 11. oktober.
  Parkeringsproblemerne har været en svøbe i mange år. Derfor besluttede Region Syddanmark sidste år at bruge 41 mio. kr. på et projekt. 
  Første spadestik blev taget i marts efter en licitation, hvor det vindende firma tilbød at bygge et ekstra dæk med ca. 60 pladser ovenpå.
  Det har forsinket projektet med lidt over en måned.
  
  Totalt kaos i byggeperiode
  I den tid har parkerings-firmaet Carpark tjent mange penge. 
  Parkeringsforholdene har været meget kaotiske på grund af byggeriet af p-huset og andre projekter på sygehuset. Patienter har desperat kørt rundt og rundt for at finde en ledig bås - og mange er kommet for sent til undersøgelser og behandling.
  
  Fortsat gratis parkering
  Sygehuset har lejet parkeringspladser flere steder i byen. Bl.a. ved det nye fodbold-stadion 500 meter fra sygehuset.
  Det nye parkeringshus skal især bruges af ansatte, som får et parkeringsmærke. Men patienter må også holde der-  dog kun tidsbegrænset. På de nuværende parkeringspladser bliver fortsat tidsbegrænsning. Patienter, som skal til langvarige undersøgelser, kan vil få tilsendt en særlig parkeringstilladelse til forruden.
  